Wii U

Wii U (ウィー ユー) on vuonna 2012 julkaistu Nintendon pelikonsoli ja Wiin seuraaja. Se julkaistiin Euroopassa 30. marraskuuta. Wii U on ensimmäinen kahdeksannen sukupolven pelikonsoli. Se kilpaili sukupolvessaan PlayStation 4- ja Xbox One -konsoleita vastaan. Wii U:n periaate on kahden näytön yhteistyö.

Tammikuussa 2017 Nintendo ilmoitti lopettaneensa Wii U:n valmistuksen.

Myynti 
Wii U myi todella heikosti konsolimarkkinoilla. Konsolia myytiin maailmanlaajuisesti noin 13,56 miljoonaa kappaletta.

Nintendon konsoleista ainoastaan Virtual Boy on myynyt vähemmän kuin Wii U.

Laitteisto
Wii U on Nintendon kuudes kotikonsoli. Konsolista julkaistaan kaksi versiota. Halvempi perusmalli on väriltään valkoinen ja sen mukana tulee Wii U GamePad -ohjain, HDMI-kaapeli, sekä virtalähteet konsolille ja ohjaimelle. Lisäksi perusmallissa on kahdeksan gigatavua flash-muistia sisäänrakennettuna. Premium-mallin väri on musta ja sen mukana tulee edellä mainitun lisäksi ohjaimen lataustelakka, ohjaimen pöytäteline, konsolin pystyjalusta, Nintendo Land-peli ja 32 gigatavua muistia.

Järjestelmä on yhteensopiva uusien Wii U -pelien lisäksi myös useimpien Wii-pelien kanssa. Sen sijaan Wii U ei ole yhteensopiva GameCube-pelien kanssa. Wii U on kuitenkin yhteensopiva GameCuben ohjaimien kanssa Wii U GameCube -adapterin avulla.

Ohjaimet

Wii U GamePad

Wii U GamePad on Wii U:n pääohjain. Siinä on sisäänrakennettu kosketusnäyttö, jonka avulla voi täydentää päänäytön peliä tai toistaa peliä suoraan näytöltä. Se toimii itsenäisenä ilman televisiota. Ohjaimessa on myös kolmiakselinen kiihtyvyydentunnistin, gyroskooppi, etukamera, kaksi analogista sauvaa sekä sisäänrakennettu mikrofoni, ja se tukee NFC-yhteyttä, jota voidaan käyttää muun muassa langattomaan luottokortilla maksamiseen tai Amiibo-hahmojen skannaamiseen. Konsoli on myös yhteensopiva Wii Remote, Wii Nunchuk, Wii Balance Board ja Wii U Pro Controller -ohjaimien kanssa. Wii U tukee kahta GamePadia konsolia kohden, mutta yksikään peli ei ole käyttänyt tätä ominaisuutta.

Shigeru Miyamoto on edistänyt ajatusta GamePadista, koska hän korostaa sitä, että pelaaminen onnistuu kosketusnäytöllä, jos televisiota käytetään johonkin muuhun tarkoitukseen.

Wii U:n sanotaan tarjoavan ”symmetristä” kilpailua, jossa GamePad on yksi kokemus, jolla voi pelata ja voittaa tietyllä tavalla, kun muilla pelaajilla on toisenlaisia tapoja pelata peliä ja voittaa se.

Wii U Pro Controller

Konsoliin on myös toinen uusi ohjain, joka on saatavana erikseen Wii U:lle ja se on nimeltään Wii U Pro Controller. Siinä on perinteiset analogiset tatit, painikkeet ja se muistuttaa hyvin paljon perinteisiä ohjaimia. Se ei ole yhteensopiva jokaisen Wii U -pelin kanssa, sillä siinä ei ole kosketusnäyttöä.

CPU
Wii U:n suoritin on IBM:n suunnittelema. Suoritin on kolmiytiminen, jonka käskykanta on Power-arkkitehtuuriin perustuva. 
Rakenne muodostuu eDRAM-välimuistista. 

Suoritin tunnetaan koodinimellä "Espresso" ja se toimii 1.24 GHz kellotaajuudella.

Nintendo tai IBM ei ole paljastanut yksityiskohtaisia teknisiä tietoja.

GPU 
Grafiikkasuoritin (GPU) perustuu AMD:n RV770-malliin, jota on käytetty Radeon HD 4000 -sarjan näytönohjaimissa. GPU:n arvioidaan olevan tehokkaampi kuin PlayStation 3:n tai Xbox 360:n käyttämät.

Tekniset tiedot

Prosessorit:
 CPU: IBM Power-arkkitehtuuriin perustuva kolmiytiminen suoritin "Espresso"
 GPU: AMD Radeon -pohjainen GPU

Muisti:
Wii U: ssa on 2 Gt DDR3-muistia, mikä on huomattavasti vähemmän kuin sen kilpailijoissa  Xbox Onessa ja PlayStation 4:ssä, joissa kummassakin on 8 Gt muistia. Tämä näkyy esimerkiksi pelien rajoittuneisuutena.

 Tallennustila:
 Perusmalli: 8 Gt, Premium: 32 Gt sisäinen flash-muisti, laajennettavissa SD-muistikorteilla ja ulkoisilla USB-kovalevyillä. Wii U:n kilpailijoissa Xbox Onessa ja PlayStation 4:ssä on 500 tai 1000 Gt:n kiintolevy.
 Optinen levyasema on yhteensopiva 12 cm HD-optisten levyjen kanssa (25 Gt per taso) ja 12 cm Wiin optiset levyt

Portit ja oheislaitteet:
 SD-muistikorttitelakka (yhteensopiva SDHC-korttien kanssa)
 USB 2.0 -portit (kaksi konsolin etupuolella, kaksi takapuolella)
 Sensor Bar -virtaportti
 AV Multi Out -portti
 HDMI 1.4 -ulostuloportti

Wii U GamePad:
 Sisäänrakennettu 3-akselinen gyroskooppi, ja kiihtyvyydentunnistin
 Kaiuttimet ja mikrofoni
 Eteen suunnattu kamera
 Infrapunavalot Wii Remotea varten
 6.2" (15.7 cm) 16:9 resistiivinen kosketusnäyttö
 Kaksi painettavaa analogista tattia ja yksi D-pad
 Stylus
 Select-, Start-, Home- ja Power-painikkeet
 A/B/X/Y painikkeet, L/R-painikkeet ja ZL/ZR-painikkeet
 Tärinä
 Ohjaimen synkronointipainikkeet
 Bluetooth
 NFC

Video:
 1080p, 1080i, 720p, 576i (PAL Only), 480p, 480i, standardi 4:3 ja 16:9 anamorfinen laajakuva
 ”AV Multi Out” -portti tukee komposiittivideota, YPbPr komponenttivideota, S-Videota (vain NTSC-konsolit ), RGB SCART (vain PAL-konsolit) ja D-Terminal (vain Japani)
 HDMI 1.4 -ulostuloportti yhteensopiva stereoskooppisen 3D-kuvan kanssa.

Äänentoisto:
 ”AV Multi Out” -portti. kuusikanavainen PCM-ulostulo HDMI:n kautta.

Ohjelmisto

Laiteohjelmisto
Miiverse-yhteisöpalvelu toimii Wii U:n päänäyttönä (tunnettu myös nimellä Wara Wara Plaza). Se sisältää Pelikonsolin Miit sekä Mii-hahmoja ympäri maailmaa. Se esittää myös konsolien käyttäjien mieltymykset ja globaalin kehityksen.

Miiverse oli käytettävissä myös tietokoneissa, puhelimissa jne.
Miiverse suljettiin maailmanlaajuisesti marraskuussa 2017.
Käyttäjät pystyivät lataamaan kaikki julkaisut ja kuvat tietokoneelleensa sähköpostilinkin avulla.

Pelit 

Pelejä on ilmoitettu tulevan konsolin ilmestymisvaiheessa useita kymmeniä, jatko-osia tulee yksinoikeudella Wii U:lle. Osa peleistä ovat Nintendon pelisarjojen jatketta, kuten DuckTales: Remastered, New Super Mario Bros. U, Super Smash Bros. for Wii U, Pikmin 3 ja Mario Kart 8.

Tammikuussa 2017 Nintendo Of American toimitusjohtaja Reggie Fils-Aime kertoi, että tuleva peli The Legend of Zelda: Breath Of The Wild jää Wii U:n viimeiseksi Nintendon julkaisemaksi peliksi.

Sovellukset 
Nintendo on kehittänyt Nintendo eShopin, jonka avulla voi lukea kirjoja, pelioppaita ja digitaalisia lehtiä, sekä ladata/ostaa pelejä ja pelidemoja sekä paljon muuta. Nintendo on ilmoittanut, että Wii U tukee viihdesovelluksia kuten Hulu, Netflix ja YouTube.

Ominaisuudet

Near Field Communication (NFC)
Wii U:n ohjaimessa on NFC-siru, jolla voi hakea tietoja tuetuista laitteista. Näihin laitteisiin voitaisiin myös kirjoittaa tietoja, ja tätä ominaisuutta voidaan käyttää tiedonvälitykseen. NFC-sirua voi myös käyttää luottokortin kanssa maksutarkoituksiin. NFC-sirua käytetään myös ns. amiibo-hahmojen skannaamiseen. amiiboilla saa lisättyä peliin hahmoja.

Kamera
Wii U Gamepad sisältää yhden sisäänpäin suunnatun kameran, jonka resoluutio on 0,3 megapikseliä.

Taaksepäin yhteensopivuus
Wii U on yhteensopiva kaikkien Wii:lle julkaistujen pelien, mukaan lukien digitaalisten, ja useimpien oheislaitteiden kanssa. Wii-pelikonsolin valikko on sisäänrakennettu Wii U:hun erillisenä ohjelmana.  Kuitenkaan GameCube-levyt eivät ole yhteensopivia Wii U:n kanssa.

Yhteensopivuus Nintendo 3DS:n kanssa
Yhteys Nintendo 3DS -käsikonsolin ja  Wii U:n kanssa on mahdollinen Miiverse-yhteisöpalvelun avulla. Myös Nintendo Networkin avulla on mahdollista pelata yhteensopivia pelejä Nintendo 3DS:n ja Wii U:n välillä.

Videot ja videopuhelut
Nintendo on yhteistyössä Hulun, Netflixin ja YouTuben kanssa, tarkoituksenaan tuoda Wii U:lle suoratoisto- ja televisiomateriaalia. Nintendo TVii-palvelulla voi hakea materiaalia Netflixistä, Hulusta, Amazon Instant Videosta ja kaapelitelevisiosta. TVii-palvelua ei ole toistaiseksi julkistettu Euroopassa.

Wii U:n vakio-ohjelmistoon kuuluvalla Wii U Chat-ohjelmalla voi soittaa videopuheluita.

Seuraaja 
Wii U:n seuraaja on maaliskuussa 2017 julkaistu Nintendo Switch. Nintendon viimeiseksi Wii U -peliksi jää The Legend of Zelda: Breath of the Wild, joka on julkaistu myös Switchille.

Katso myös 

 Englanninkielisen Wikipedian artikkeli Espresso-suorittimesta

Lähteet

 
Seulonnan keskeiset artikkelit